ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 208.31 करोड़ से अधिक टीके लगाए जा चुके हैं
12-14 आयु वर्ग में 3.97 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,11,252 हैं
पिछले 24 घंटों में 8,813 नए मामले सामने आए
स्वस्थ होने की वर्तमान दर 98.56 प्रतिशत
साप्ताहिक सक्रिय मामलों की दर 4.79 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 208.31 करोड़  से अधिक हो गया। इस उपलब्धि को 2,76,96,728 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.97 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10413088
|
|
दूसरी खुराक
|
|
10098987
|
|
प्रीकॉशन खुराक
|
|
6564089
|
|
अग्रिम पंक्ति के कर्मी
|
|
पहली खुराक
|
|
18432934
|
|
दूसरी खुराक
|
|
17685279
|
||
|
प्रीकॉशन खुराक
|
|
12751508
|
|
12-14 वर्ष आयु वर्ग
|
|
पहली खुराक
|
|
39774706
|
|
दूसरी खुराक
|
|
29178992
|
|
15-18 वर्ष आयु वर्ग
|
|
पहली खुराक
|
|
61472371
|
|
दूसरी खुराक
|
|
51775801
|
|
18-44 वर्ष आयु वर्ग
|
|
पहली खुराक
|
|
560065392
|
|
दूसरी खुराक
|
|
511077925
|
|
प्रीकॉशन खुराक
|
|
42032623
|
|
45-59 वर्ष आयु वर्ग
|
|
पहली खुराक
|
|
203800686
|
|
दूसरी खुराक
|
|
195830804
|
|
प्रीकॉशन खुराक
|
|
25548833
|
|
60 वर्ष से अधिक आयु वर्ग
|
|
पहली खुराक
|
|
127516770
|
|
दूसरी खुराक
|
|
122395922
|
|
प्रीकॉशन खुराक
|
|
36706007
|
|
प्रीकॉशन खुराक
|
||
|
12,36,03,060
|
|
कुल
|
|
|
|
2,08,31,24,694
भारत में सक्रिय मामले आज 1,11,252 हैं। सक्रिय मामले, कुल पॉजिटिव मामलों के 0.25 प्रतिशत हैं।
नतीजतन, भारत में स्वस्थ होने की दर 98.56 प्रतिशत है। पिछले 24 घंटों में 15,040 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,36,38,844 हो गई है।
बीते 24 घंटे में कोरोना के 15,040 नए मामले सामने आएं।
पिछले 24 घंटों में कुल 2,12,129 जांच की गई हैं। भारत ने अब तक कुल 88.06 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.79 प्रतिशत है और दैनिक रूप से पुष्टि वाले मामलों की दर 4.15 प्रतिशत है।
प्रधानमंत्री कार्यालय
प्रधानमंत्री ने बच्चों में खेलों और पोषण के बारे में जागरूकता पैदा करने के लिए बजरंग पूनिया की सराहना की
प्रधानमंत्री श्री नरेन्द्र मोदी ने बच्चों में खेलों और पोषण के बारे में जागरूकता पैदा करने के लिए पहलवान बजरंग पूनिया की सराहना की है।
बजरंग पूनिया के एक ट्वीट के जवाब में प्रधानमंत्री ने कहा;
"बच्चों के लिए यह न केवल दिलचस्प कार्यक्रम होगा, बल्कि इससे वे खेलकूद के साथ ही जीवन में आगे बढ़ने के लिए प्रेरित होंगे। @BajrangPuniaजी आपका यह प्रयास पोषण को लेकर भी उनके बीच एक नई जागरूकता पैदा करेगा।"
पर्यटन मंत्रालय
सूचना एवं प्रसारण मंत्रालय और प्रसार भारती भारत पर्व 2021 के लिए तैयार
गणतंत्र दिवस समारोहों के साथ भारत पर्व के रूप में एक बहुत बड़े कार्यक्रम का प्रत्येक साल आयोजन होता है। इस कार्यक्रम में देशभक्तिपूर्ण उत्साह पैदा करने की परिकल्पना की गई है। साथ ही यह देश की समृद्ध और विविध सांस्कृतिक विविधता को भी दर्शाता है। कोविड महामारी की स्थिति के चलते भारत पर्व 2021 का आयोजन वर्चुअल प्लेटफॉर्म पर पर्यटन मंत्रालय द्वारा 26 जनवरी से 31 जनवरी, 2021 तक किया जाएगा। वर्चुअल प्लेटफॉर्म पर राज्यों, केंद्रशासित प्रदेशों और विभिन्न मंत्रालयों के लिए थीम पवेलियन शामिल होंगे। वहीं भारत पर्व का समग्र विषयवस्तु भी आत्मनिर्भर भारत और एक भारत श्रेष्ठ भारत की ओर केंद्रित होगा।
राष्ट्रीय प्रसारक प्रसार भारती, सांस्कृतिक विविधता और राष्ट्रीय एकीकरण को बढ़ावा देने की दिशा में महत्वपूर्ण भूमिका निभाता है। प्रसार भारती ने भारत पर्व के वर्चुअल प्लेटफॉर्म पर अपना स्टॉल भी लगाया है और यह अपने कुछ कार्यक्रमों की मुख्य बातों के जरिए एक भारत श्रेष्ठ भारत की दिशा में अपने प्रयासों को प्रदर्शित करेगा। इस वर्चुअल स्टॉल की एक झलक नीचे दी गई है।
वहीं प्रकाशन विभाग पहले वर्चुअल “भारत पर्व 2021” में विषयवस्तु- विरासत शब्दों की, भाव भारतीयता का की प्रतिध्वनि के साथ हिस्सा लेगा। भारत की विविधता और भावना का जश्न मनाते हुए, डीपीडी का वर्चुअल पवेलियन कला एवं संस्कृति, इतिहास एवं विरासत और आधुनिक भारत के निर्माताओं की जीवनियों के साथ-साथ ‘एक भारत श्रेष्ठ भारत’ श्रृंखला की पुस्तकों का एक समृद्ध प्रदर्शन प्रदर्शित करेगा।
इसके अलावा गांधीवादी विचार पर पुस्तकों के प्रमुख प्रकाशकों में से एक होने के चलते प्रकाशन विभाग महात्मा गांधी पर चुनिंदा शीर्षकों को भी प्रदर्शित करेगा। वहीं, भारत पर्व के आगंतुक राष्ट्रपति, उपराष्ट्रपति और प्रधानमंत्री के भाषणों के साथ बाल साहित्य, राष्ट्रीय स्वतंत्रता आंदोलन और राष्ट्रपति भवन श्रृंखला सहित विभिन्न विषयों को पुस्तकों के माध्यम से इन्हें देख पाएंगे।
अपनी पुस्तकों को प्रदर्शित करने के अतिरिक्त, प्रकाशन विभाग अपनी चार मासिक पत्रिकाओं- योजना, कुरूक्षेत्र, आजकल एवं बाल भारती और साप्ताहिक पत्रिका- रोजगार समाचार को भी प्रदर्शित करेगा। प्रकाशन विभाग की ये पत्रिकाएं विकास के मुद्दों पर चर्चा के एक मंच के रूप में काम करती हैं। इसके अलावा ये नागरिकों और अन्य हितधारकों के लिए भारत सरकार की प्रमुख पहल पर एक राष्ट्रीय परिप्रेक्ष्य प्राप्त करने के लिए उपयोगी है।
ब्यूरो ऑफ आउटरीच एंड कम्यूनिकेशन भारत पर्व के इस संस्करण में महात्मा गांधी के 150वीं वर्षगांठ पर प्रदर्शनी सामाग्री ला रहा है। इसमें फोटो, वीडियो, एनीमेशन और क्विज शामिल होने के साथ ‘स्वच्छ भारत, सशक्त भारत, बापू के सपनों का भारत’ की विषयवस्तु पर प्रदर्शनी होगी। ‘मेरे सपनों का भारत’ विषयवस्तु पर भारत के कट-आउट में महात्मा गांधी पर वीडियो और मोशन एनीमेशन को ‘संकल्प से सिद्धि तक’ के तहत भारत सरकार द्वारा प्राप्त की गई विभिन्न उपलब्धियों को प्रधानमंत्री श्री नरेंद्र मोदी के उद्धरणों के जरिए सामने रखा जाएगा। यह भी प्रदर्शनी का हिस्सा होगा। वहीं महात्मा गांधी के जीवन में विभिन्न मील के पत्थर पर दुर्लभ फुटेज एवं फोटो और 50वें आईएफएफआई के लघु वीडियो/टुकड़े भी बाकी के प्रदर्शनी में शामिल होंगे।
भारत पर्व 2021 के लिए वेबसाइट www.bharatparv2021.com
मंत्रिमण्डल
केन्द्रीय मंत्रिमंडल ने चिकित्सा उत्पादों के विनियमन के क्षेत्र में भारत और सूरीनाम के बीच समझौता ज्ञापन पर हस्ताक्षर को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को चिकित्सा उत्पाद विनियमन के क्षेत्र में स्वास्थ्य और परिवार कल्याण मंत्रालय के केन्द्रीय औषधि मानक नियंत्रण संगठन  और सूरीनाम के स्वास्थ्य मंत्रालय के बीच 4 जून, 2023 को हस्ताक्षरित एक समझौता ज्ञापन  से अवगत कराया गया। भारत की राष्ट्रपति की सूरीनाम यात्रा के दौरान इस पर हस्ताक्षर किये गये थे।
इस समझौता ज्ञापन का उद्देश्य चिकित्सा उत्पादों से संबंधित कानूनों और विनियमों के साथ-साथ अन्य महत्वपूर्ण मामलों पर रचनात्मक बातचीत की सुविधा प्रदान करना है।
इस समझौता ज्ञापन में केन्द्रीय औषधि मानक नियंत्रण संगठन  और सूरीनाम गणराज्य की सरकार के बीच उनकी अंतर्राष्ट्रीय जिम्मेदारियों के अनुरुप चिकित्सा उत्पादों के विनियमन से संबंधित मामलों में उपयोगी सहयोग और सूचनाओं के आदान-प्रदान के लिए एक रूपरेखा स्थापित करने की व्यवस्था है। दोनों नियामक प्राधिकरणों के बीच सहयोग के मुख्य क्षेत्रों में निम्नलिखित शामिल हैं:
ए. एक-दूसरे के विनियामक ढांचे, आवश्यकताओं और प्रक्रियाओं के पक्षों के बीच समझ को बढ़ावा देना और दोनों पक्षों के लिए भविष्य में विनियामक सुदृढ़ीकरण पहल की सुविधा प्रदान करना,
बी. अच्छी प्रयोगशाला कार्य-प्रणालियों , अच्छी नैदानिक कार्य-प्रणालियों , अच्छी विनिर्माण कार्य-प्रणालियों  और अच्छी फार्मा-कोविजिलेंस कार्य-प्रणालियों  पर सूचना और सहयोग का आदान-प्रदान।
सी. भारतीय फार्माकोपिया को मान्यता
डी. फार्मा-कोविजिलेंस और प्रतिकूल घटनाओं सहित सुरक्षा सूचनाओं का आदान-प्रदान, जहां दूसरे पक्ष से संबंधित कोई विशेष सुरक्षा चिंता हो। इसमें औषधियों और चिकित्सा उपकरणों से संबंधित सुरक्षा चिंताएं शामिल हैं।
इ. संबंधित पक्षों द्वारा आयोजित वैज्ञानिक और व्यावहारिक सम्मेलनों, संगोष्ठियों, सेमिनारों और मंच में वैज्ञानिक भागीदारी।
एफ. पारस्परिक रूप से सहमति वाले क्षेत्रों में क्षमता निर्माण,
जी. अंतर्राष्ट्रीय मंच पर समन्वय,
एच. साझे हित का कोई अन्य क्षेत्र।
समझौता ज्ञापन चिकित्सा उत्पादों के निर्यात की सुविधा प्रदान करेगा जिससे विदेशी मुद्रा की आय होगी। यह आत्मनिर्भर भारत की दिशा में एक कदम होगा।
विनियामक प्रथाओं में तालमेल से भारत से दवाओं का निर्यात बढ़ाने में मदद मिलेगी और परिणामस्वरूप फार्मा क्षेत्र में शिक्षित पेशेवरों के लिए रोजगार के बेहतर अवसरों में मदद मिल सकती है।
दोनों देशों के नियामक अधिकारियों के बीच हस्ताक्षरित समझौता ज्ञापन फार्मास्युटिकल उपयोग के लिए कच्चे माल, जैविक उत्पादों, चिकित्सा उपकरणों और कॉस्मेटिक उत्पादों सहित फार्मास्यूटिकल्स के संबंध में चिकित्सा उत्पादों के विनियमन की बेहतर समझ की सुविधा प्रदान करेगा।
समझौता ज्ञापन संबंधित पक्षों के अधिकार क्षेत्र के भीतर चिकित्सा उत्पादों और महत्वपूर्ण प्रशासनिक और नियामक मामलों से जुड़े क्षेत्रों में सूचना के आदान-प्रदान और सहयोग को बढ़ावा देगा।
वित्त मंत्रालय
केंद्र सरकार ने एडीबी ने उत्तराखंड में जलापूर्ति और स्वच्छता में सुधार के लिए 125 मिलियन डॉलर के ऋण पर हस्ताक्षर किए
केंद्र सरकार और एशियाई विकास बैंक  ने आज उत्तराखंड राज्य के देहरादून और नैनीताल शहरों में सुरक्षित और किफायती पेयजल आपूर्ति और संपूर्ण शहर में समावेशी स्वच्छता सेवाओं तक पहुंच में सुधार के लिए 125 मिलियन डॉलर के ऋण समझौते पर हस्ताक्षर किए।
वित्त मंत्रालय के आर्थिक मामले विभाग के अपर सचिव श्री रजत कुमार मिश्रा जबकि एडीबी के इंडिया रेजिडेंट मिशन के कंट्री निदेशक श्री ताकेओ कोनिशी ने एकीकृत उत्तराखंड और लचीली शहरी विकास परियोजना के समझौते पर हस्ताक्षर किए।
ऋण समझौते पर हस्ताक्षर करने के बाद, श्री मिश्रा ने कहा कि प्रतिदिन हजारों की संख्या में आने वाले पर्यटकों को देखते हुए यह परियोजना तेजी से विस्तारित हो रही राजधानी देहरादून और नैनीताल में शहरी सेवाओं के उन्नयन की आवश्यकता का समाधान करती है। श्री मिश्रा ने कहा कि बेहतर जल और स्वच्छता सेवाएं बेहतर स्वच्छता कार्यप्रणालियों को भी बढ़ावा देंगी जो लोगों को किसी भी तरह की संभावित भविष्यगत महामारी और संक्रामक रोगों से बचाने में मदद करेंगी।
श्री कोनिशी ने कहा कि यह परियोजना दो नगरों में जलापूर्ति और स्वच्छता सेवा  में सुधार के लिए एडीबी की पिछली सहायता की पूरक है, जिसमें उच्च गुणवत्ता वाले सेवा वितरण को सुनिश्चित करने और इसे लागत प्रभावी बनाने के लिए एक नगरव्यापी स्वच्छता दृष्टिकोण पर ध्यान केंद्रित किया गया है।श्री कोनिशी ने कहा कि उपयोगकर्ताओं की संतुष्टि सुनिश्चित करते हुए प्रणाली संचालन और परिसंपत्ति प्रबंधन को आगे बढ़ाने के लिए कम्प्यूटरीकृत रखरखाव और प्रबंधन प्रणाली का शुभारंभ किया जाएगा।
जल सोखने वाले गडढे का पुन: उपयोग और भूजल रिचार्जिंग के लिए उपयोग, लिंग-संवेदनशील और समावेशी डिजाइन सुविधाओं के साथ बस मोबाइल शौचालय, वर्षा जल संचयन, और सुगठित अवसंरचना और पूर्व-निर्मित सीवरेज उपचार सुविधाओं जैसे कई नवीन समाधान इस परियोजना में जलवायु संवेदनशीलता को बढ़ाएंगे।
यह परियोजना दक्षिण देहरादून में त्रुटिपूर्ण जल नेटवर्क को बदलने के लिए 136 किलोमीटर  जल पाइपलाईन प्रणाली का निर्माण करेगी ताकि 4,000 शहरी गरीबों और कमजोर समूहों सहित अनुमानित 40,000 लोगों को लाभान्वित करने के लिए एक विश्वसनीय और निरंतर जल आपूर्ति सुनिश्चित की जा सके। जल के कुशल उपयोग और खपत बिलिंग का समर्थन करने के लिए लगभग 5,400 घरों में जल के मीटर भी लगाए जाएंगे।
इसके अलावा, इस परियोजना के तहत देहरादून में सीवेज उपचार संयंत्र स्थापित किया जाएगा, जो 256 किलोमीटर के संलग्न भूमिगत सीवर नेटवर्क और 117 किलोमीटर के तूफानी वर्षा जल निकासी नेटवर्क द्वारा समर्थित है, जिससे अनुमानित 138,000 निवासियों को लाभ होगा, जिसमें 15,000 शहरी गरीब और कमजोर तबके के लोग शामिल हैं। देहरादून के कुल 17,410 घरों को इस सीवरेज सिस्टम से जोड़ा जाएगा। नैनीताल में उन्नत तकनीक और लाइन सीवर पुनर्वास का उपयोग करते हुए पुराने सीवेज उपचार संयंत्र को एक नए संयंत्र के साथ बदलते हुए यह परियोजना लगभग 154,000 लोगों की संपूर्ण आबादी के लिए लचीली और विश्वसनीय स्वच्छता सेवाएं सुनिश्चित करेगी।
एडीबी अपने तकनीकी सहायता विशेष कोष से 250,000 डॉलर की तकनीकी सहायता  अनुदान और अपने जलवायु परिवर्तन कोष से 750,000 डॉलर का एक अन्य अनुदान प्रदान करेगा ताकि एक संपूर्ण मूल्यांकन करते हुए, विज्ञान-आधारित समर्थन के निर्णय लेते हुए, स्मार्ट जलवायु अनुकूल शहरी नियोजन साधनों और क्षमता निर्माण गतिविधियों को विकसित करने के माध्यम से राज्य के जलवायु-अनुकूल शहरी नियोजन और विकास को और मजबूत किया जा सके।
मत्स्यपालन, पशुपालन और डेयरी मंत्रालय
पर्यावरण की रक्षा के लिए दूध की थैलियों के संबंध में रिड्यूस, रिबेट और रियूज की कार्यनीति
पशुपालन एवं डेयरी विभाग में सचिव की अध्यक्षता में आज एक उच्च स्तरीय बैठक हुई, जिसमें देश में दूध की स्थिति की समीक्षा की गई। इस बैठक में राज्य सहकारी डेयरी संघों के वरिष्ठ अधिकारियों/,निजी डेयरियों के मुख्य कार्यकारी अधिकारियों/प्रबंध निदेशकों, महिला एवं बाल विकास मंत्रालय, स्कूली शिक्षा एवं साक्षरता, वाणिज्य एवं उद्योग, राष्ट्रीय डेयरी विकास बोर्ड और कृषि तथा प्रसंस्कृत खाद्य उत्पाद निर्यात विकास प्राधिकरण के प्रतिनिधियों ने भाग लिया।
प्रधानमंत्री श्री नरेन्द्र मोदी द्वारा स्वतंत्रता दिवस पर की गई घोषणा के मद्देनजर अमूल और मदर डेयरी से अनुरोध किया गया है कि वे दूध की थैलियों का पुनर्चक्रण करने से संबंधित कार्य योजना/प्रोटोकॉल का निरुपण करे और उसे पशुपालन एवं डेयरी विभाग के साथ साझा करे, ताकि उसका कार्यान्वयन करने के लिए उसे अन्य दुग्ध संघों तक पहुंचाया जा सके।
पशुपालन एवं डेयरी विभाग में सचिव ने गुजरात दुग्ध संघ , कर्नाटक दुग्ध संघ , पंजाब दुग्ध संघ , महाराष्ट्र दुग्ध संघ  जैसे प्रमुख डेयरी संघों से अनुरोध किया है कि वे 3आर- रिड्यूस, रिबेट और रियूज- की कार्यनीति के तहत अभियान के रूप में दूध की प्लास्टिक की थैलियों के पुनः उपयोग को बढ़ावा दें। रिड्यूस यानी आधा लीटर दूध की थैली की तुलना में एक लीटर दूध की थैली का दाम घटाते हुए प्लास्टिक की थैलियों की खपत में कमी लाना, रिबेट यानी प्लास्टिक वापस लाने वाले उपभोक्ताओं को छूट देना, रियूज यानी सड़क निर्माण, पुनर्चक्रण करने वाले उपयोगकर्ताओं के लिए थैलियों कापुनः उपयोग करना।
पशुपालन एवं डेयरी विभाग में सचिव ने सभी सहकारी दुग्ध संघों और निजी डेयरियों से अनुरोध किया है कि वे कम से कम गांधी जयंती  तक प्लास्टिक के इस्तेमाल को आधा कर दें। मीडिया से अनुरोध किया गया है कि वे प्लास्टिक के इस्तेमाल को हतोत्साहित करने के लिए स्वच्छ भारत जैसा अभियान शुरू करे और इस प्रकार पर्यावरण को बेहतर बनाए।
बैठक में दूध का प्रसंस्करण करने वालों के साथ उपलब्धता, आपूर्ति, मूल्यों और निर्यात/आयात जैसे मामलों की भी समीक्षा की गई। यह पाया गया कि देश भर में दूध के दाम 1-2 रुपये बढ़ गए हैं। प्रतिनिधियों से अनुरोध किया गया कि वे दूध की गुणवत्ता तथा उत्पादन की लागत में कमी लाने से संबंधित पहलुओं पर ध्यान केन्द्रित करें। अगले पांच वर्षों तक उत्पादकता, निर्यात और किसानों की आमदनी दोगुना करने के लिए प्रजनन, भरण, रोग का उपचार आदि विषयों पर बैठक में मौजूद हितधारकों की राय मांगी गई।
वाणिज्य एवं उद्योग मंत्रालय
फुटवियर एवं चमड़ा उद्योग के लिए विकास परिषद की स्थापना
आंतरिक व्यापार एवं उद्योग संवर्धन विभाग  ने फुटवियर एवं चमड़ा उद्योग के लिए एक विकास परिषद- डेवपमेंट काउंसिल फॉर फुटवियर एंड लेदर इंडस्ट्री  की स्थापना करने के लिए एक अधिसूचना जारी की है। श्री आर के गुप्ता 2 साल के लिए डीसीएफएलआई की अध्यक्षता करेंगे। साथ ही 24 अन्य सदस्यों को भी नामित किया गया है।
फुटवियर एवं चमड़ा उद्योग विकास परिषद की स्थापना भारत में व्यापक श्रम आधारित फुटवियर एवं चमड़ा क्षेत्र के विकास के लिए प्रचार एवं विकासात्मक उपाय करने और उनके कार्यान्वयन के लिए की गई है। घरेलू उत्पादन को बढ़ावा देने और निर्यात को प्रोत्साहित करने के लिए इस विकास परिषद की परिकल्पना की गई है। यह भविष्य के दृष्टिकोण के साथ भारत में उच्च गुणवत्ता वाले विश्वस्तरीय जूते और चमड़े के उत्पादों के विकास, डिजाइनिंग एवं विनिर्माण में काफी सक्रिय भूमिका निभाएगा।
भारत के राजपत्र में प्रकाशित आदेश की एक प्रति संलग्न है।
रक्षा मंत्रालय
गोवा समुद्री संगोष्ठी  - 2021
अपने समुद्री पड़ोसियों के साथ मैत्रीपूर्ण संबंधों को बढ़ावा देने की दिशा में भारतीय नौसेना ने दिनांक 11 और 12 मई 2021 को गोवा के नेवल वॉर कॉलेज के तत्वावधान में 'जीएमएस-21' की मेजबानी की। कोविड-19 महामारी के कारण पहली बार इस कार्यक्रम को वर्चुअल मोड में आयोजित किया गया था जिसमें तटवर्ती हिंद महासागर के 13 देशों की नौसेना प्रतिनिधियों की ऑनलाइन भागीदारी थी। कार्यक्रम में भारत, बांग्लादेश, कोमोरोस, इंडोनेशिया, मेडागास्कर, मलेशिया, मालदीव, मॉरीशस, म्यांमार, सेशेल्स, सिंगापुर, श्रीलंका एवं थाईलैंड शामिल थे। जीएमएस-21 का विषय "समुद्री सुरक्षा और उभरते गैर-पारंपरिक खतरे: हिन्द महासागर क्षेत्र में स्थित नौसेनाओं हेतु सक्रिय भूमिका निभाने वाले हालात" पर केंद्रित था जिसमें उभरते साझा समुद्री खतरों से निपटने के लिए हिंद महासागर क्षेत्र की नौसेनाओं के बीच क्षमता निर्माण पर जोर दिया गया था।
हिंद महासागर के 21वीं सदी के रणनीतिक परिदृश्य का ठिकाना बनने के साथ ही यह संगोष्ठी उन हितधारकों को एक साथ लाने में रचनात्मक भूमिका निभाएगी जिनकी समुद्री क्षेत्र में साझा हित के मुद्दों पर रणनीतियां, नीतियां और कार्यान्वयन तंत्र विकसित करने में भूमिका रही है। साझेदारों के बीच अंतरसंचालनीयता बढ़ाने के लिए सहकारी रणनीतियां पेश करने के अलावा इस कार्यक्रम में महत्वपूर्ण समुद्री मुद्दों पर विचारों की अभिव्यक्ति के लिए एक मंच प्रदान किया गया जिसके बाद विषय आधारित विमर्श आयोजित किए गए।
नेवल वॉर कॉलेज के डिप्टी कमांडेंट कमोडोर नितिन कपूर ने स्वागत भाषण के माध्यम से प्रतिभागी सदस्यों का स्वागत किया जिसके बाद सिम्पोज़ियम का औपचारिक उद्घाटन रीयर एडमिरल साई वेंकट रमन, वीएसएम, कमांडेंट नेवल वॉर कॉलेज ने किया। उन्होंने प्रमुख संबोधन भी दिया। कमोडोर शांतनु झा, कमोडोर , ने अपने समापन भाषण में गोवा समुद्री संगोष्ठी-21 के दौरान बहुमूल्य योगदान के लिए सभी सदस्य देशों को धन्यवाद दिया।
एमजी/एएम/एबी/डीवी
(Visitor Counter : 378
प्रधानमंत्री कार्यालय
प्रधानमंत्री ने मुस्लिम वर्ल्ड लीग के महासचिव से बातचीत की
प्रधानमंत्री श्री नरेन्द्र मोदी ने मुस्लिम वर्ल्ड लीग के महासचिव महामहिम शेख डॉ. मोहम्मद बिन अब्दुलकरीम अल-इसा के साथ अंतर-धार्मिक संवाद, उग्रपंथी विचारों का विरोध, वैश्विक शांति को प्रोत्साहन तथा भारत और सऊदी अरब के बीच साझेदारी को प्रगाढ़ बनाने पर बातचीत की।
महामहिम शेख डॉ. मोहम्मद बिन अब्दुलकरीम अल-इसा द्वारा बैठक के बारे में किए गए ट्वीट के जवाब में प्रधानमंत्री ने ट्वीट कियाः
“मुस्लिम वर्ल्ड लीग के महासचिव और मुस्लिम विद्वानों के संगठन के अध्यक्ष महामहिम शेख डॉ. मोहम्मद बिन अब्दुलकरीम अल-इसा से मिलकर प्रसन्नता हुई। हमने अंतर-धार्मिक संवाद, उग्रपंथी विचारों का विरोध, वैश्विक शांति को प्रोत्साहन तथा भारत और सऊदी अरब के बीच भागीदारी को प्रगाढ़ बनाने पर विचारों का व्यापक आदान-प्रदान किया।”
नवीन एवं नवीकरणीय ऊर्जा मंत्रालय
आईआरईडीए हरित ऊर्जा परियोजनाओं में टीएएनजीईडीसीओ
को सहायता देगी;समझौता ज्ञापन पर हस्ताक्षर हुए
भारतीय अक्षय ऊर्जा विकास संस्था लिमिटेड  ने तमिलनाडु में अक्षय ऊर्जा परियोजनाओं के विकास में अपनी विशेषज्ञता साझा करने और धन जुटाने के लिए तमिलनाडु जेनरेशन एंड डिस्ट्रीब्यूशन कॉर्पोरेशन लिमिटेड  के साथ आज एक समझौता ज्ञापन  पर हस्ताक्षर किए।
एमओयू पर आईआरईडीए के अध्यक्ष और प्रबंध निदेशक  श्री प्रदीप कुमार दास तथा टीएएनजीईडीसीओ के सीएमडी श्री राजेश लाखोनी ने तमिलनाडु के मुख्य मंत्री श्री एम के स्टालिन और अन्य गणमान्य व्यक्तियों की उपस्थिति में हस्ताक्षर किए।
इस एमओयू के अंतर्गत आईआरईडीए अक्षय ऊर्जा परियोजनाओं के विकास,नीलामी प्रक्रिया से जुड़े प्रबंधन और इसके क्रियान्वयन आदि क्षेत्रों की अपनी तकनीकी विशेषज्ञता टीएएनजीईडीसीओ को उपलब्ध कराएगा। आईआरईडीए,नए विकासशील आर्थिक मॉडल्स के अंतर्गत ऋण प्राप्त करने में भी टीएएनजीईडीसीओ की मदद करेगा। साथ ही इस क्षेत्र से जुड़े बाज़ार की बेहतर समझ,प्रस्तावित ऋण आवश्यकताओं के लिए अंडरराइटिंग सेवाओं,बाज़ार पूर्व सर्वेक्षण करने और संभावित निवेशकों में इस क्षेत्र में निवेश हेतु रुचि पैदा करने के लिए रोड शो के आयोजन करने में भी आईआरईडीए,टीएएनजीईडीसीओ की मदद करेगा।
टीएएनजीईडीसीओ,प्रभावी अक्षय ऊर्जा एकीकरण के लिए उपयुक्त बैटरी संग्रहण क्षमता के साथ 20,000 मेगावॉट की सौर ऊर्जा परियोजना,संग्रहित जल से 3,000 मेगावॉट की जल विद्युत परियोजना और 2,000 मेगावॉट की गैस आधारित ऊर्जा संयंत्र की परियोजना की तैयारी कर रहा है। इस लक्ष्य की प्राप्ति के लिए इन परियोजनाओं हेतु लगभग 1,32,500करोड़ रुपये के ऋण की आवश्यकता होगी। आईआरईडीए अक्षय ऊर्जा क्षेत्र की परियोजनाओं के लिए सबसे बड़ा ऋण प्रदाता है और यह अक्षय ऊर्जा परियोजनाओं को पूरा करने के लिए महत्वपूर्ण भूमिका निभाने के लिए प्रतिबद्ध है।
पृथ्वी विज्ञान मंत्रालय
उत्तरी ओडिशा-पश्चिम बंगाल के तटों से दूर बंगाल की खाड़ी के उत्तर-पश्चिम में केन्द्रित विक्षोभ ने उसी क्षेत्र में और तीव्र होकर और गहन विक्षोभ का रूप लिया
उत्तरी ओडिशा-पश्चिम बंगाल के तटों से दूर बंगाल की खाड़ी के उत्तर-पश्चिम में बना कल का विक्षोभ आज तड़के यानी 07 अगस्त, 2019 को  पश्चिमोत्तर की ओर बढ़ गया और तीव्र होकर उसी क्षेत्र में गहन विक्षोभ बन गया। लगभग उत्तर की ओर बढ़ते हुए आज 08:30 बजे यह उसी क्षेत्र में बालासोर  के लगभग 65 किलोमीटर दक्षिण-पूर्व और और दीघा  के तकरीबन 60 किलोमीटर दक्षिण-दक्षिण-पूर्व में 21.10 अक्षांश और 87.40 के निकट केन्द्रित हो गया।
इसके शुरूआत में उत्तर-पश्चिम की ओर बढ़ने तथा उत्तरी ओडिशा-पश्चिम बंगाल तटों को पार करने तथा आज यानी 07 अगस्त, 2019 को दोपहर तक बालासोर के उत्तर के निकट पहुंचने और उसके बाद और ज्यादा उत्तर-पश्चिम की ओर बढ़ने की संभावना है।
चेतावनी
 भारी वर्षा की चेतावनी
- ओडिशा और छत्तीसगढ़ में अगले 24 घंटों के दौरान ज्यादातर स्थानों पर हल्की से सामान्य वर्षा, जबकि कुछ स्थानों पर भारी से बहुत भारी वर्षा तथा इक्का-दुक्का स्थानों पर बेहद भारी  वर्षा होने की संभावना है। इसी अवधि के दौरान पूर्वी मध्य प्रदेश में ज्यादातर स्थानों पर हल्की से सामान्य वर्षा और इक्का-दुक्का स्थानों पर भारी से बहुत भारी तथा बेहद भारी वर्षा होने की संभावना है। गांगेय, पश्चिम बंगाल, बिहार और झारखंड में इसी अवधि के दौरान ज्यादातर स्थानों पर हल्की से सामान्य वर्षा और इक्का-दुक्का स्थानों पर बहुत भारी वर्षा होने की संभावना है।
- अगले 24 घंटों के दौरान उत्तरी आंध्र प्रदेश और तेलंगाना के अधिकतर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा होने की संभावना है।
- इस सिस्टम के पश्चिम-उत्तर-पश्चिम की ओर बढ़ने से 8 अगस्त को पश्चिमी मध्य प्रदेश तथा पूर्वी राजस्थान में अधिकतर स्थानों पर हल्की से मध्यम वर्षा तथा इक्का-दुक्का स्थानों पर बेहद भारी वर्षा  हो सकती है। 9 अगस्त को पश्चिमी मध्य प्रदेश और पूर्वी राजस्थान में इक्का-दुक्का स्थानों पर भारी से बहुत भारी वर्षा जारी रहने की संभावना है।
- 9 अगस्त को गुजरात में अधिकतर स्थानों पर हल्की से मध्यम वर्षा और कुछ स्थानों पर भारी से बहुत भारी वर्षा तथा इक्का-दुक्का स्थानों पर बेहद भारी वर्षा  हो सकती है।
 तेज हवा चलने की चेतावनी:
- अगले 12 घंटों के दौरान पश्चिम बंगाल एवं ओडिशा के तटों के साथ-साथ और उनसे दूर स्थानों पर 55-65 किलोमीटर प्रति घंटे और फिर बाद में 75 किलोमीटर प्रति घंटे की रफ्तार से हवा चलने की संभावना है तथा अगले 12 घंटों के दौरान 45-55 किलोमीटर प्रति घंटे और उसके बाद 65 किलोमीटर प्रति घंटे की रफ्तार से हवा चल सकती है। ओडिशा, गांगेय, पश्चिम बंगाल और झारखंड के आंतरिक भागों में आज, 7 अगस्त को 30-40 किलोमीटर प्रति घंटे की रफ्तार से हवा चलने की संभावना है।
 समुद्र की स्थिति:
- अगले 12 घंटों के दौरान उत्तरी बंगाल की खाड़ी और ओडिशा-पश्चिम बंगाल तटों पर एवं उससे दूर समुद्र ऊंची-उंची लहरे उठने की संभावना है। और अगले 12 घंटों के दौरान समुद्र की स्थिति ऊंची-उंची लहरे उठने की संभावना है।
 मछुआरों को चेतावनी :
- मछुआरों को सलाह दी जाती है कि वे अगले 24 घंटों के दौरान ओडिशा एवं पश्चिम बंगाल के तटों के साथ-साथ उनसे दूर बंगाल की खाड़ी के उत्तर-पश्चिम में न जाएं।
संसदीय कार्य मंत्रालय
संसद भवन के सेंट्रल हॉल में 26 नवंबर को संविधान दिवस मनाया जाएगा
राष्ट्रपति कल पूर्वाह्न 11.00 बजे से संसद के सेंट्रल हॉल में होने वाले संविधान दिवस कार्यक्रमों का नेतृत्व करेंगे
उप राष्ट्रपति, प्रधानमंत्री, लोकसभा अध्यक्ष, केंद्रीय मंत्री, सांसद और अन्य गणमान्य लोग कार्यक्रम की शोभा बढ़ाएंगे
जनता से अपने अपने घर से कोविड 19 प्रोटोकॉल का पालन करते हुए 26.11.2021 को राष्ट्रपति के साथ संविधान की प्रस्तावना पढ़ने का अनुरोध किया गया है
अधिकतम जन भागीदारी सुनिश्चित करने के लिए संसदीय कार्य मंत्रालय ने दो पोर्टल विकसित किए हैं
एक पोर्टल 23 भाषाओं  में “संविधान की प्रस्तावना को ऑनलाइन पढ़ने” के लिए विकसित किया गया है 
दूसरा पोर्टल “संवैधानिक लोकतंत्र पर ऑनलाइन क्विज” के लिए है 
कोई भी व्यक्ति किसी भी स्थान से इसमें भाग ले सकता है और प्रमाण पत्र प्राप्त कर सकता है
आजादी का अमृत महोत्सव प्रगतिशील भारत के 75वें वर्ष और उसके लोगों, संस्कृति व उपलब्धियों के सुनहरे इतिहास को मनाने और उसकी स्मृति में शुरू की गई भारत सरकार की एक पहल है। इस महोत्सव के तहत, भारत कल यानी 26 नवंबर को संसद भवन के सेंट्रल हॉल में भरपूर उत्साह और उल्लास के साथ संविधान दिवस मना रहा है।
राष्ट्रपति संसद के सेंट्रल हॉल में पूर्वाह्न 11 बजे से होने वाले संविधान दिवस समारोहों का नेतृत्व करेंगे।
इस अवसर पर उप राष्ट्रपति, प्रधानमंत्री, लोकसभा अध्यक्ष, केंद्रीय मंत्री और अन्य गणमान्य लोग समारोह की शोभा बढ़ाएंगे। इस कार्यक्रम का संसद टीवी/डीडी और ऑनलाइन पोर्टलों के माध्यम से सीधा प्रसारण किया जाएगा।
राष्ट्रपति के भाषण के बाद, उनके साथ संविधान की प्रस्तावना को लाइव पढ़ने के लिए पूरे देश को आमंत्रित किया गया है। वह ‘संवैधानिक लोकतंत्र पर ऑनलाइन क्विज’  का भी शुभारम्भ करेंगे। 23 भाषाओं  में संविधान की प्रस्तावना पढ़ने से संबंधित पोर्टल आज आधी रात से लाइव हो जाएगा। mpa.gov.in/constitution-day से प्रमाण पत्र डाउनलोड किए जा सकते हैं।